ΚΑΡΑΓΙΛΑΝΗΣ ΣΥΜΒΟΥΛΟΙ Α.Ε.

Υποβολή στοιχείων ενδοκυβερνητικών συναλλαγών
2025-08-18, 2025-07-15
Αφορά τα μηνιαία στοιχεία σχετικά με τις ενδοκυβερνητικές συναλλαγες (εισπράξεις & πληρωμές), δηλαδή την καταγραφή των συναλλαγών μεταξύ των φορέων της γενικής κυβέρνησης κατά τη διάρκεια του μήνα αναφοράς, σε επίπεδα κωδικού αριθμού και κατηγορίας (για τα ΝΠΙΔ), που είναι υπόχρεοι οι δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Υποβολή μηνιαίου ισοζυγίου του γενικού καθολικού της γενικής λογιστικής
2025-08-18, 2025-07-15
Αφορά το μηνιαίο ισοζυγίο του γενικού καθολικού της γενικής λογιστικής, το οποίο έχουν την υποχρέωση να υποβάλουν οι Δήμοι και οι Περιφέρειες σε επίπεδο τριτοβάθμιου λογαριασμού, ενώ τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου σε επίπεδο δευτεροβάθμιου λογαριασμού σύμφωνα με το αρ.267 παρ.7 του Ν.3852/10 και όπως αυτά καθορίστηκαν με την απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών, στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Υποβολή Σύνοψης Μητρώου Δεσμεύσεων
2025-08-18, 2025-07-15
Αφορά τη σύνοψη μητρώου δεσμεύσεων, δηλαδή την υποβολή στοιχείων δημοσιονομικών δεσμεύσεων, αξίας τιμολογίων ή ισοδύναμων παρασταστικών, πληρωμών, εκκρεμών δεσμεύσεων, απλήρωτων και εκκρεμών υποχρεώσεων προς φορείς γενικής κυβέρνησης και τρίτους και ωρίμανση αυτών, που είναι υπόχρεοι οι δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.
!! ΠΡΟΣΟΧΗ: Σύμφωνα με την υπ'αριθ. 17 εγκύκλιο του ΥΠ.ΕΣ. από 01/06/2018 οι Δήμοι θα υποβάλλουν τα στοιχεία μητρώου δεσμεύσεων αποκλειστικά μέσω του Κόμβου Διαλειτουργικότητας. Τα ΝΠΔΔ & ΝΠΙΔ συνεχίζουν να ενημερώνουν τη βάση δεδομένων του ΥΠ.ΕΣ. όπως ορίζει η υφιστάμενη διαδικασία.

Υποβολή μηνιαίου απολογιστικού πίνακα υλοποίησης του προϋπολογισμού, σε επίπεδο τετραψήφιου κωδικού αριθμού, ανά υπηρεσία, ενσωματώνοντας τις τυχόν αναμορφώσεις του προϋπολογισμού
2025-08-18, 2025-07-17
Αφορά τον μηνιαίο απολογιστικό πίνακα υλοποίησης του προϋπολογισμού, σε επίπεδο τετραψήφιου κωδικού αριθμού, ανά υπηρεσία, ενσωματώνοντας τις τυχόν αναμορφώσεις του προϋπολογισμού, που είναι υπόχρεοι οι δήμοι, τα νομικά τους πρόσωπα δημοσίου & ιδιωτικού δικαίου, οι σύνδεσμοι των Ο.Τ.Α, σύμφωνα με το αρ.267 παρ.7 του Ν.3852/10 και όπως αυτά καθορίστηκαν με την απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δέκα (15) ημερών από τη λήξη του μήνα αναφοράς.

Υποβολή Χρηματοοικονομικών Στοιχείων Ισολογισμού
2025-08-18, 2025-07-15
Αφορά την υποβολή χρηματοοικονομικών στοιχείων ισολογισμού, δηλαδή τη σύνοψη των υπολοίπων των λογαριασμών διαθεσίμων (ταμείο, καταθέσεις σε Τράπεζα της Ελλάδος και λοιπές τράπεζες), χρεογράφων (τίτλοι ελληνικού δημοσίου, λοιπά ομόλογα και μετοχές), δανείων εσωτερικού και εξωτερικού, και υποχρεώσεων σε φορείς εκτός και εντός της γενικής κυβέρνησης, την τελευταία ημέρα της περιόδου αναφοράς, όπως αυτά προκύπτουν από την τήρηση της γενικής λογιστικής, βάσει αντιστοίχισης που δίδεται από τη Διεύθυνση Οικονομικών ΤΑ., όπως αυτά ορίζονται στην απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών. Υπόχρεοι υποβολής των στοιχείων αποτελούν οι Δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου. Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Δημοσίευση στοιχείων εκτέλεσης προϋπολογισμού στην ιστοσελίδα και στο «Πρόγραμμα Διαύγεια»
2025-08-07, 2025-07-07
Το Δημόσιο, ανά Υπουργείο, τα Ν.Π.Δ.Δ. και οι Ο.Τ.Α., σύμφωνα με τις διατάξεις του άρ.15 & 64 του Ν.4305/14, υποχρεούνται να δημοσιεύουν στοιχεία για την εκτέλεση του προϋπολογισμού τους στην ιστοσελίδα τους και στο «Πρόγραμμα Διαύγεια», περιγράφοντας αναλυτικά στο σκέλος των εσόδων τα προϋπολογισθέντα, βεβαιωθέντα και εισπραχθέντα ποσά ανά Κωδικό Αριθμό Εσόδου και στο σκέλος των εξόδων τα προϋπολογισθέντα, τα ενταλματοποιηθέντα και πληρωθέντα ποσά ανά Κωδικό Αριθμό Εξόδου. Χρόνος ενημέρωσης : το αργότερο εντός δέκα (10) ημερών από τη λήξη του μήνα αναφοράς.

Υποβολή Στοιχείων Δανειακών Συμβάσεων με Πιστωτικά Ιδρύματα του Εξωτερικού
2025-08-07, 2025-07-07
Οι Δήμοι και τα ΝΠΔΔ που έχουν ενταχθεί στο ΜΦΓΚ της ΕΛ.ΣΤΑΤ και παράλληλα έχουν συνάψει Δανειακές Συμβάσεις με Πιστωτικά Ιδρύματα του Εξωτερικού, έχουν την υποχρέωση υποβολής στο ΥΠΕΣ των οικονομικών στοιχείων που αφορούν αυτές οι δανειακές συμβάσεις, όπως αυτά ορίζονται στην 26/9786/4-5-2012 εγκύκλιο του Υπουργείου Εσωτερικών και στην υπ' αριθμόν 2/20629/0023Α/8-3-2012 του ΥΠΕΣ. Χρόνος ενημέρωσης : μέσα στην πρώτη εβδομάδα του επομένου μήνα του μήνα αναφοράς

Αποστολή πίνακα σε μορφή excel στο Υπουργείο Διοικ. Ανασυγκρότησης με τα ονόματα τυχόν πρώην υπαλλήλων του φορέα οι οποίοι ετέθησαν σε διαθεσιμότητα και επανήλθαν στην υπηρεσία μετά την έκδοση προσωρινών διαταγών ή αποφάσεων διαδικασίας ασφαλιστικών μέτρων.
2025-08-07, 2025-07-07
Σύμφωνα με την αριθμ. πρωτ: ΔΙΠΙΔ/Β2.Δ/219/οικ.11967/12.05.2014 εγκύκλιο του Υπουργείου Διοικητικής Μεταρρύθμισης με θέμα "Παροχή στοιχείων", οι φορείς οφείλουν να αποστέλουν το Α΄δεκαήμερο κάθε μήνα πίνακα με τα στοιχεία του προσωπικού τους που έχει τεθεί σε διαθεσιμότητα και το οποίο επανέρχεται στην Υπηρεσία μετά από έκδοση προσωρινών διαταγών ή αποφάσεων με τη διαδικασία των ασφαλιστικών μέτρων.

Αποστολή ηλεκτρονικού αρχείου εξόφλησης-εκκαθάρισης δεδουλευμένων αμοιβών Ιουλίου στην ΕΑΠ για το Β’ δεκαπενθήμερο Ιουλίου. (για μόνιμο προσωπικό).
2025-08-07
Σύμφωνα με την υπ' αριθμ. 2000285/19.11.2010 εγκύκλιο του Υπουργείου Οικονομικών ο φορέας οφείλει να στείλει το ηλεκτρονικό αρχείο εξόφλησης δεδουλευμένων αμοιβών για το Β΄Δεκαπενθήμερο του προηγούμενου μήνα, προς την ΕΑΠ, όχι νωρίτερα από την 1η του επόμενου μήνα της μισθολογικής περιόδου και όχι αργότερα από την 5η ημέρα ή την προηγούμενη εργάσιμη.

Αποστολή ηλεκτρονικού αρχείου αναλυτικής μισθοδοτικής κατάστασης στην ΕΑΠ και συγκεντρωτικών καταστάσεων μισθοδοσίας στην 24η Διεύθυνση Λογαριασμών του Δημοσίου του Γ.Λ.Κ. για δεδουλευμένες αμοιβές Ιουλίου. (για προσωπικό αορίστου και ορισμένου χρόνου).
2025-08-07
Σύμφωνα με την υπ' αριθμ. 2000285/19.11.2010 εγκύκλιο του Υπουργείου Οικονομικών ο φορέας οφείλει να στείλει το ηλεκτρονικό αρχείο στην ΕΑΠ και τις υπογεγραμμένες συγκεντρωτικές καταστάσεις μισθοδοσίας στη Δ24 όχι νωρίτερα από την 1η του επόμενου μήνα της μισθολογικής περιόδου και όχι αργότερα από την 5η ημέρα ή την προηγούμενη εργάσιμη.

Αποστολή αναδιατυπωμένων οικονομικών στοιχείων πιλοτικών οντοτήτων (φορέων) της Γενικής Κυβέρνησης για την κατάρτιση των πιλοτικών Ενοποιημένων Χρηματοοικονομικών Καταστάσεων της Γενικής Κυβέρνησης.
2025-07-31
Εκδόθηκε η εγκύκλιος 60411 ΕΞ 2025/07.04.2025 του Υπουργείου Εθνικής Οικονομίας και Οικονομικών, με την οποία δίνονται αναλυτικές οδηγίες για την αποστολή των οικονομικών στοιχείων που θα χρησιμοποιηθούν για την κατάρτιση των πρώτων πιλοτικών Ενοποιημένων Χρηματοοικονομικών Καταστάσεων της Γενικής Κυβέρνησης. Τα στοιχεία αυτά θα βασίζονται στις ατομικές χρηματοοικονομικές καταστάσεις των φορέων με έτος αναφοράς το 2023 και θα πρέπει να αποσταλούν μέσω κοινόχρηστου φακέλου (sharepoint) στο Γενικό Λογιστήριο του Κράτους έως το τέλος Ιουλίου 2025.

Υποβολή μηνιαίων οικονομικών στοιχείων από τον ταμία στο Δήμαρχο και την Δημοτική Επιτροπή
2025-07-31, 2025-05-30
Η υποχρέωση προκύπτει στα πλαίσια των διατάξεων του άρθρου 48 του ΒΔ 17- 5/15 -6 -59. Ο ταμίας υποβάλλει κάθε μήνα στον δήμαρχο και την οικονομική επιτροπή λογαριασμό των εσόδων και εξόδων, για να ελεγχθεί από τον δήμαρχο και την οικονομική επιτροπή. Στους μηνιαίους λογαριασμούς πρέπει να εμφανίζονται για κάθε είδος εσόδου τα βεβαιωθέντα έσοδα, οι πραγματοποιηθείσες εισπράξεις και τα απομένοντα προς είσπραξη υπόλοιπα και οι ενταλθείσες και ενεργηθείσες πληρωμές για κάθε είδος εξόδου, τα πληρωτέα υπόλοιπα και το εναπομένον χρηματικό υπόλοιπο του ταμείου. Η μη υποβολή των στοιχείων αυτών αποτελεί παράβαση καθήκοντος για τον δημοτικό ταμία.

Υποβολή μηνιαίας συνοπτικής έκθεσης για το ύψος των ληξιπρόθεσμων υποχρεώσεων
2025-07-31, 2025-05-30
Αφορά την μηνιαία συνοπτική έκθεση που έχουν υποχρέωση οι προϊστάμενοι των οικονομικών υπηρεσιών των νομικών προσώπων φορέων της γενικής κυβέρνησης να στέλνουν στα εποπτεύοντα υπουργεία, όπου βεβαιώνουν το ύψος των ληξιπρόθεσμων υποχρεώσεων, αναλύουν τους λόγους για την εξέλιξή τους και προτείνουν δράσεις για την μείωσή τους (άρθρο 8 Π.Δ 80/16).
Η αποστολή της έκθεσης γίνεται την τελευταία ημέρα κάθε μήνα από το μήνα αναφοράς.

Σύνταξη και υποβολή της μηνιαίας έκθεσης των απλήρωτων και των ληξιπρόθεσμων υποχρεώσεων.
2025-07-18
Στα πλαίσια της παρ.3β' του άρθρου 8 του ΠΔ 80/16, της υπ'αριθμ. 2/47891/ΔΠΓΚ/15-06-2018 Εγκυκλίου, της υπ'αριθμ. 32/13-05-2019 Εγκυκλίου του ΥΠΕΣ με την οποία αντικαθίσταται η υπ'αριθμόν 6/4857/17-2-2016 Εγκύκλιος του ΥΠΕΣ ο Π.Ο.Υ. του κάθε φορέα υποχρεούται να συντάσσει και να υποβάλλει τη μηνιαία έκθεση των απλήρωτων και των ληξιπρόθεσμων υποχρεώσεων του προηγούμενου μήνα αναλύοντας τους λόγους εξέλισης τους και αναφέροντας και τους προτάσεις δράσεως για την μείωσή τους προς τη Γενική Διεύθυνση Οικονομικών Τοπικής Αυτοδιοίκησης και Αναπτυξιακής Πολιτικής του ΥΠΕΣ.
Χρόνος ενημέρωσης : τη 18η ημέρα του επόμενου μήνα από τον μήνα αναφοράς.

Αποστολή ηλεκτρονικού αρχείου προκαταβολής δεδουλευμένων αμοιβών στην ΕΑΠ για το Α’ δεκαπενθήμερο Ιουλίου (για μόνιμο προσωπικό).
2025-07-18
Σύμφωνα με την υπ' αριθμ. 2000285/19.11.2010 εγκύκλιο του Υπουργείου Οικονομικών ο φορέας οφείλει να στείλει το ηλεκτρονικό αρχείο προκαταβολής δεδουλευμένων οφειλών Α΄δεκαπενθημέρου τρέχοντος μήνα, προς την ΕΑΠ όχι νωρίτερα από την 16η του τρέχοντος μήνα της μισθολογικής περιόδου και όχι αργότερα από την 19η ημέρα ή την προηγούμενη εργάσιμη.

Υποβολή των Αναλυτικών Καταστάσεων Ληξιπρόθεσμων Υποχρεώσεων προς τρίτους του άρθρου 107 του ν. 4714/2020 για το β’ τρίμηνο του 2025.
2025-07-15
Βάσει των διατάξεων του άρθρου 107 του ν. 4714/2020 και της σχετικής ενημέρωσης του Υπουργείου Εσωτερικών, οι φορείς του υποτομέα των ΟΤΑ υποχρεούνται να υποβάλουν έως τις 15 Ιουλίου 2025 την αναλυτική κατάσταση ληξιπρόθεσμων υποχρεώσεων προς τρίτους για το β΄ τρίμηνο του 2025, μέσω του αρχείου «ARREARS202506_», αποκλειστικά στον Ειδικό Διαδικτυακό Τόπο (ΕΔΤ). Τονίζεται ότι αποστολές μέσω e-mail ή του συστήματος ΙΡΙΔΑ δεν γίνονται αποδεκτές και απορρίπτονται.

Υποβολή στοιχείων σχετικά με την πορεία είσπραξης των εσόδων
2025-07-15
Αφορά τα μηνιαία στοιχεία σχετικά με τα βεβαιωθέντα έσοδα (εν ευρεία και
στενή έννοια), τις ληξιπρόθεσμες απαιτήσεις και τα διοικητικά μέτρα που έχουν ληφθεί για την είσπραξη αυτών, σε επίπεδο τριψήφιων κωδικών αριθμών, που είναι υπόχρεοι οι δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου, σύμφωνα με το αρ.267 παρ.7 του Ν.3852/10 και όπως αυτά καθορίστηκαν με την απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών, να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Αποστολή ηλεκτρονικού αρχείου εξόφλησης-εκκαθάρισης δεδουλευμένων αμοιβών Ιουνίου στην ΕΑΠ για το Β’ δεκαπενθήμερο Ιουνίου. (για μόνιμο προσωπικό).
2025-07-07

Αποστολή ηλεκτρονικού αρχείου αναλυτικής μισθοδοτικής κατάστασης στην ΕΑΠ και συγκεντρωτικών καταστάσεων μισθοδοσίας στην 24η Διεύθυνση Λογαριασμών του Δημοσίου του Γ.Λ.Κ. για δεδουλευμένες αμοιβές Ιουνίου. (για προσωπικό αορίστου και ορισμένου χρόνου).
2025-07-07

Παροχή εξειδικευμένης τεχνικής βοήθειας σε ΟΤΑ της χώρας από το Σύμφωνο των Δημάρχων - (Προθεσμία εκδήλωσης ενδιαφέροντος: 23 Μαΐου 2025).
2025-05-23
Με το έγγραφο 14263/18.03.2025, το Υπουργείο Εσωτερικών ενημερώνει ότι το Ευρωπαϊκό Σύμφωνο των Δημάρχων, σε συνεργασία με την πρωτοβουλία «Smart Cities Marketplace» της Ευρωπαϊκής Επιτροπής, προσφέρει δωρεάν εξειδικευμένη τεχνική βοήθεια σε δήμους – κυρίως μικρούς και μεσαίους – που έχουν ώριμες ιδέες έργων αλλά αντιμετωπίζουν δυσκολίες στην υλοποίηση. Η υποστήριξη αφορά δράσεις καθαρής ενέργειας, βιώσιμης κινητικότητας, διαχείρισης ακραίων καιρικών φαινομένων και μείωσης ενεργειακού κόστους. Οι ενδιαφερόμενοι ΟΤΑ μπορούν να υποβάλουν αίτηση έως τις 23 Μαΐου 2025 στον σύνδεσμο: ec.europa.eu/eusurvey, ενώ περισσότερες πληροφορίες είναι διαθέσιμες στην ιστοσελίδα του Συμφώνου των Δημάρχων: eu-mayors.ec.europa.eu.
